สวัสดีคะ อยากสอบถาม ปวดท้องข้างซ้ายเวลากดจะปวดนิดๆบริเวณข้างๆสะดือ แป๊บๆเวลานอนมันเจ็บ เด้ง เลยลองกดตีงที่ปวดไม่ค่อยเจ็บคะไล่ตามเข็มนาฬิกา แต่พอมากดข้างขวากลับเจ็บไปที่ตรงข้างซ้าย ซึ้งอยุ่คนละข้างแต่กดข้างซ้ายไม่เจ็บแต่กดข้างขวาปวดซ้ายคะ ไม่รุ้ว่าเป็นอะไรนี้2วันแล้ว
สวัสดีค่ะ หากมีอาการปวดท้องข้างซ้าย อาจเกิดได้จากหลายสาเหตุ เช่น1. หากปวดบริเวณด้านซ้ายส่วนบนหรือเหนือสะดือ อาจเกิดจากมีโรคกระเพาะอาหารอักเสบ หรือแผลในกระเพาะอาหาร ซึ่งอาการปวดอาจเป็นแบบจุกแน่น หรือแสบร้อน นอกจากนี้อาจมีอาการท้องอืด อาหารไม่ย่อย อิ่มเร็ว เรอบ่อย คลื่นไส้ อาเจียน เป็นต้น2. หากปวดบริเวณด้านซ้ายส่วนล่างหรือใต้สะดือ อาจเกิดได้จาก- ลำไส้ส่วนที่อยู่ช่องท้องด้านซ้ายล่างอักเสบ นอกจากปวดท้องแล้ว มักมีอาการคลื่นไส้ อาเจียน ถ่ายอุจจาระเหลวร่วมด้วย- ปีกมดลูกด้านซ้ายอักเสบ มักมีตกขาวที่ผิดปกติร่วมด้วย- ท้องนอกมดลูกด้านซ้าย จะมีอาการเลือดออกจากช่องคลอดผิดปกติร่วมด้วย- มีซีสต์ในรังไข่หรือปีกมดลูกด้านซ้าย เป็นเนื้องอกของรังไข่หรือปีกมดลูกด้านซ้าย- ถุงผนังลำไส้ใหญ่อักเสบ อาการจะคล้ายกับไส้ติ่งอักเสบ แต่จะปวดด้านซ้ายแทน อาการคือจะมีไข้ ปวดท้องมากขึ้นเรื่อยๆ บางรายอาจมีคลื่นไส้ ท้องอืด หรือท้องเสียร่วมด้วยได้นอกจากนี้ อาจเกิดจากกล้ามเนื้อบริเวณหน้าท้องอักเสบ จากการใช้งานมากไป ใช้งานผิดท่าทาง ออกกำลังกายมากไป เป็นต้น แต่อาการปวดจะเกิดขึ้นในบางท่าทาง และมีจุดกดเจ็บที่ชัดเจน โดยจะเจ็บไม่กดไม่ลึกมากหากอาการยังปวดไม่มาก แนะนำให้สังเกตอาการไปก่อน แต่หากปวดท้องมากขึ้นเรื่อยๆ หรือมีอาการอื่นๆ ร่วม โดยเฉพาะการมีไข้ หรือเลือดออกผิดปกติจากช่องคลอด ก็ควรรับไปพบแพทย์ค่ะ